Eritähelepanu Kagu-Eesti arengule eksisteerib rohkem paberil kui päriselus

TALLINN, 28. aprill 2026 – Ehkki Kagu-Eesti tegevuskava, mis lubab piirkonnale eritähelepanu, on saanud Vabariigi Valitsuse heakskiidu, on see jäänud suuresti vaid paberile, leiab Riigikontroll täna avaldatud aruandes. Tegevuskava pole ministeeriumide valikuid suuremat mõjutanud ja Kagu-Eesti mahajäämus ülejäänud Eestist nii rahvastiku- kui majandusarengu mitmete näitajate osas püsib.